ddrg/super_eurlex huggingface dataset:
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

An 29 Márta 2017, thug an Ríocht Aontaithe fógra go raibh rún aici tarraingt siar as an Aontas de bhun Airteagal 50 den Chonradh ar an Aontas Eorpach. Dá bhrí sin, mura ndaingneofar an Comhaontú um Tharraingt Siar, scoirfidh dlí príomhúil agus dlí tánaisteach an Aontais d'fheidhm a bheith acu maidir leis an Ríocht Aontaithe ón 30 Márta 2019 (“dáta an tarraingt siar”). As sin amach, beidh an Ríocht Aontaithe ina tríú tír.

Má tharraingíonn an Ríocht Aontaithe siar as an Aontas gan chomhaontú, déanfaidh sin difear do bhailíocht údaruithe sábháilteachta arna neisiúint faoi Airteagal 11 de Threoir 2004/49/CE do bhainisteoirí bonneagair chun bonneagar trasteorann a nascann an tAontas agus an Ríocht Aontaithe a bhainistiú agus a oibriú.

Sa Teachtaireacht ón gCoimisiún darb ainm ‘Preparing for the withdrawal of the United Kingdom from the European Union on 30 March 2019: a Contingency Action Plan’ leagtar amach na prionsabail is bonn leis na bearta teagmhasacha, lena náirítear nach leigheas iad ar easpa bearta ullmhachta ag páirtithe leasmhara ná ar na moilleanna ar a gcur chun feidhme. Sa Teachtaireacht sin, rinne an Coimisiún liosta de na bearta a mheas sé a bheith riachtanach, agus chuir sé de mheabhrú léi go bhféadfadh gá a bheith le bearta breise uair is faide anonn.

D’iarr an Chomhairle Eorpach arís (Airteagal 50) an 13 Nollaig 2018 go gcuirfí dlús leis an obair ar ullmhacht ar gach leibhéal i dtaca le hiarmhairtí tharraingt siar na Ríochta Aontaithe agus go gcuirfí san áireamh na torthaí uile ab fhéidir a bheith ar an tarraingt siar sin.

Phléigh an Coimisiún agus na Ballstáit na hiarmhairtí ab fhéidir a bheith ar an tarraingt siar trí bhíthin seimineáir a reáchtáil Comhairle an Aontais Eorpaigh in 2018. Ina theannta sin, pléadh go mion tionchair an tarraingt siar mar aon le bearta ullmhachta le linn sraith cuairteanna a tugadh ar gach Ballstát.

I réimse an iompair iarnróid, is féidir le páirtithe leasmhara, sa chuid is mó de na cásanna, an éifeacht a bheidh ag tarraingt siar na Ríochta Aontaithe as an Aontas Eorpach ar dheimhnithe, údaruithe agus ceadúnais a leigheas le bearta éagsúla, go háirithe trí na páirtithe leasmhara sin a bhunú i mBallstát agus trí na húdaruithe, na deimhnithe agus na ceadúnais iomchuí a fháil sa Bhallstát sin.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

An 29 Márta 2017, chuir an Ríocht Aontaithe isteach fógra á rá go raibh rún aici tarraingt siar as an Aontas de bhun Airteagal 50 den Chonradh ar an Aontas Eorpach. Dá bhrí sin, mura ndaingneofar an comhaontú um tharraingt siar, scoirfidh dlí príomhúil agus dlí tánaisteach an Aontais d'fheidhm a bheith acu maidir leis an Ríocht Aontaithe ón 30 Márta 2019 ("dáta an tarraingt siar"). As sin amach, beidh an Ríocht Aontaithe ina tríú tír.

Má tharraingíonn an Ríocht Aontaithe siar as an Aontas gan chomhaontú, déanfaidh sin difear go háirithe do bhailíocht deimhnithe agus ceadúnas de thionscnamh na Ríochta Aontaithe arna neisiúint faoi Rialachán (AE) 2018/1139 agus faoi na gníomhartha cur chun feidhme agus na gníomhartha tarmligthe arna nglacadh de bhua an Rialacháin sin nó de bhua Rialachán (CE) Uimh. 216/2008.

Sa Teachtaireacht ón gCoimisiún darb ainm Preparing for the withdrawal of the United Kingdom from the European Union on 30 March 2019: a Contingency Action Plan [Ullmhúchán do tharraingt siar na Ríochta Aontaithe as an Aontas Eorpach an 30 Márta 2019: Plean Gníomhaíochta Teagmhais] leagtar amach na bearta teagmhais a bhfuil sé de rún ag an gCoimisiún iad a dhéanamh i gcás nach dtiocfaidh aon chomhaontú um tharraingt siar i bhfeidhm ar dháta an tarraingt siar. Sa Teachtaireacht sin, dhearbhaigh an Coimisiún nach leigheasfadh sin easpa na mbeart ullmhachta ó pháirtithe leasmhara ná na moilleanna ar a gcur chun feidhme.

I réimse na sábháilteachta eitlíochta, is féidir le páirtithe leasmhara, sa chuid is mó de na cásanna, an éifeacht a bheidh ag tarraingt siar na Ríochta Aontaithe as an Aontas Eorpach ar dheimhnithe agus formheasanna a leigheas le bearta éagsúla, lena náirítear "aistriú" chuig údarás eitlíochta sibhialta de chuid na 27 mBallstát nó trí iarratas a dhéanamh, cas seo amach, ar dheimhniú tríú tír arna eisiúint ag Gníomhaireacht Sábháilteachta Eitlíochta an Aontais Eorpaigh ("an Ghníomhaireacht") le héifeacht ó dháta an tarraingt siar ("iarratas luath").
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

An 29 Márta 2017, chuir an Ríocht Aontaithe fógra isteach go raibh sé de rún aici tarraingt siar as an Aontas de bhun Airteagal 50 den Chonradh ar an Aontas Eorpach. Fágann sin, mura ndaingneofar an comhaontú um tharraingt siar, go scoirfidh dlí príomhúil agus tánaisteach an Aontais d'fheidhm a bheith aige maidir leis an Ríocht Aontaithe ón 30 Márta 2019 ("dáta an tarraingt siar"). As sin amach, beidh an Ríocht Aontaithe ina “tríú tír”.

Sonraítear sa Teachtaireacht ón gCoimisiún maidir le ‘Preparing for the withdrawal of the United Kingdom from the European Union on 30 March 2019: [‘Ullmhúchán do tharraingt siar na Ríochta Aontaithe as an Aontas Eorpach an 30 Márta 2019]: a Contingency Action Plan’[Plean Gníomhaíochta Teagmhasach’] go bhfuil an Coimisiún tiomanta freisin a áirithiú go leanfar leis na cláir reatha .i.e. PEACE agus INTERREG, atá ar bun idir na contaetha teorann in Éirinn agus i dTuaisceart Éireann, cláir ina bhfuil an Ríocht Aontaithe ina comhpháirtí.

D’athdhearbhaigh an Chomhairle Eorpach (Airteagal 50) a glao, an 13 Nollaig 2018, dlús a chur leis an obair le hullmhú ar gach leibhéal d'iarmhairtí tharraingt siar na Ríochta Aontaithe, ag cur na torthaí féideartha ar fad san áireamh. Tá an gníomh seo ina chuid de phacáiste beart atá á ghlacadh ag an gCoimisiún mar fhreagairt ar an nglao seo.

Is é aidhm an togra seo a áirithiú go leanfar le dhá chlár um chomhar dhéthaobhach a bhaineann le hÉirinn, eadhon clár PEACE IV (Éire-an Ríocht Aontaithe) agus clár na Ríochta Aontaithe-na hÉireann (Éire-Tuaisceart Éireann-Albain).
•Meastóireachtaí ex post/seiceálacha oiriúnachta ar an reachtaíocht atá ann cheana

•Comhairliúcháin leis na páirtithe leasmhara

•Bailiú agus úsáid saineolais

•Measúnú tionchair

Ní mheastar go mbeidh tionchar mór eacnamaíoch, sóisialta nó comhshaoil ag an togra. Is é toradh a bheidh ar an togra an réamh-mhaoiniú bliantúil a laghdú ó 3 % den tacaíocht don chlár oibríochtúil ó na Cistí agus ón gCiste Eorpach Muirí agus Iascaigh (‘CEMI’) le haghaidh na clárthréimhse ina hiomláine go dtí 1 % do na blianta 2021-2023, rud is oiriúnaí do cheanglais shreabhadh airgid thirim a eascraíonn ó chur chun feidhme an chláir. An réamh-mhaoiniú laghdaithe seo, tugann sé san áireamh na héilimh ar íocaíochtaí eatramhacha a mheastar a bheifear a chur isteach níos tapa feasta, agus tugann sé san áireamh go bhfuil an bonn atá faoi ríomh an réamh-mhaoinithe bhliantúil le haghaidh na mblianta sin á mhéadú de réir mhéid an chúlchiste feidhmíochta, cúlchiste a bheidh á leithdháileadh faoin am sin go cinnte, mar aon le réamh-mhaoiniú a bheidh ar fáil do na Ballstáit don chlárthréimhse 2021-2027.

Ós amhlaidh go gcuirtear réamh-mhaoiniú bliantúil ar fáil i gcomhair bliain chuntasaíochta a chlúdaíonn dhá bhliain bhuiséadacha bhliantúla, déanfar an fuílleach a íoctar i mbliain N ina réamh-mhaoiniú bliantúil, a imréiteach i mbliain N+1, rud a mbíonn sreabhadh íocaíochta gan ghá mar thoradh air, agus gan aon bhreisluach le baint as. An laghdú a chuirfear ar an ráta réamh-mhaoinithe bhliantúil do na blianta atá beartaithe, rannchuideoidh sé le cur le hintuarthacht na pleanála buiséadaí, agus le próifíl íocaíochta a bheidh níos cobhsaí agus níos intuartha, agus le laghdú ar bhaol na riaráistí íocaíochta, agus le breis trédhearcachta sna riachtanais íocaíochta agus, dá bhrí sin, le bainistiú buiséadach feabhsaithe.
2013/0103 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis an

seasamh ón gComhairle i ndáil le glacadh Rialacháin ó Pharlaimint na hEorpa agus ón gComhairle lena leasaítear Rialachán (AE) Uimh. 2016/1036 maidir le cosaint i gcoinne allmhairí dumpáilte ó thíortha nach baill den Aontas Eorpach iad agus Rialachán (AE) Uimh. 2016/1037 maidir le cosaint i gcoinne allmhairí fóirdheontais ó thíortha nach baill den Aontas Eorpach iad

1.Cúlra

An dáta a tíolacadh an togra chuig Parlaimint na hEorpa agus chuig an gComhairle (doiciméad COM/2013/0192 final – 2013/0103 (COD)) 10/04/2013 Dáta an tseasaimh ó Pharlaimint na hEorpa, an chéad léamh: 16/04/2014 An dáta a glacadh an seasamh ón gComhairle: 16/04/2018

2.Cuspóir an togra ón gCoimisiún

I gcomhréir leis an measúnú tionchair (SWD(2013) 105 final), is é is aidhm leis an togra lena leasaítear Rialachán (AE) Uimh. 2016/1036 (“an bunrialachán frithdhumpála”) agus Rialachán (AE) Uimh. 2016/1037 (“an bunrialachán frithfhóirdheontais”), éifeachtacht leanúnach Ionstraimí Cosanta Trádála an Aontais a áirithiú in ainneoin dúshláin nua dhomhanda. Ní mór modhnuithe a dhéanamh freisin d’fhonn trédhearcacht agus intuarthacht a fheabhsú, foráil a dhéanamh maidir le bearta éifeachtacha chun fóirdheontais saofa trádála agus saobhadh amhábhair i dtríú tíortha a chomhrac, agus comhoibriú a éascú.

3.Tráchtanna maidir leis an seasamh ón Pharlaimint na hEorpa

Ghlac Parlaimint na hEorpa a seasamh ar an gcéad léamh an 16 Aibreán 2014. Mhol sí ann leasuithe ar thogra an Choimisiúin, amhail aitheantas do cheardchumainn agus do chaighdeáin shóisialta agus chomhshaoil in imscrúduithe cosanta trádála, an méadú ar bhearta cosanta trádála a fhad leis an scairbh ilchríochach agus limistéar eacnamaíoch eisiach Ballstáit, agus tacaíocht bhreise d’fhiontair bheaga agus mheánmhéide. Tar éis don Chomhairle a seasamh a ghlacadh ar an gcéad léamh, meastar go ndéanfaidh Parlaimint na hEorpa an comhaontú ar thángthas air i gcruinnithe tríthaobhacha a fhormhuiniú go foirmiúil.

4.Tráchtanna maidir leis an seasamh ón gComhairle

Léirítear leis an seasamh ón gComhairle an comhaontú ar thángthas air i gcruinnithe tríthaobhacha. Tacaíonn sé le togra an Choimisiúin agus déanann sé tuilleadh beachtaithe air, inter alia trí thréimhse réamhnochta de thrí seachtaine faoi réir choimircí in aghaidh stoccharntha. I gcomhthéacs riail an dleachta níos lú, bíonn feidhm de ghnáth le bearta frithchúitimh ar leibhéal an chorrlaigh fóirdheontais agus i gcásanna frithdhumpála tugtar tairseach 17% isteach i leith amhábhar saofa. Tá an dá cheann acu sin faoi réir tástáil maidir le leas an Aontais agus athbhreithniú ginearálta ar an gcleachtas sin i gceann cúig bliana. Tá aga imscrúdú frithdhumpála giorraithe. Chomh maith leis sin, áirítear le ríomh an spriocphraghais fheabhsaithe do thionscal na hEorpa an costas iomlán, infheistíocht, taighde agus forbairt agus nuálaíocht agus spriocbhrabús íosta de 6%.

5. Conclúid

Glacann an Coimisiún leis an seasamh ón gComhairle.
MEABHRÁN MÍNIÚCHÁIN

1.COMHTHÉACS AN TOGRA

•Foras agus cuspóirí an togra

Bunaíodh an tÚdarás Baincéireachta Eorpach (ÚBE) le Rialachán (AE) Uimh. 1093/2010. I gcomhréir le hAirteagal 7 den Rialachán sin, tá ÚBE suite i Londain na Ríochta Aontaithe.

An 29 Márta 2017, thug an Ríocht Aontaithe fógra don Chomhairle Eorpach go raibh sé beartaithe aici imeacht as an Aontas Eorpach de bhun Airteagal 50 den Chonradh ar an Aontas Eorpach.

An 20 Samhain 2017, rinne na 27 mBallstát eile, ar imeall na Comhairle Gnóthaí Ginearálta ("Airteagal 50"), Páras na Fraince a roghnú mar shuíomh nua an Údaráis Baincéireachta Eorpaigh.

2.BUNÚS DLÍ, COIMHDEACHT AGUS COMHRÉIREACHT

•Bunús dlí

Ós rud é go bhfuil an gníomh atá le leasú bunaithe ar Airteagal 114 den Chonradh ar Fheidhmiú an Aontais Eorpaigh ("CFAE"), ba cheart an gníomh leasúcháin a bhunú air sin mar an gcéanna.

•An rogha ionstraime

Leis an togra seo táthar ag iarraidh Rialachán (AE) Uimh. 1093/2010 a leasú. Dá bhrí sin, tá an leasú comhfhreagrach beartaithe mar Rialachán leasúcháin.

•Coimhdeacht agus comhréireacht

Is faoin Aontas amháin atá sé a shocrú cá mbeidh suíomh na Gníomhaireachta. Tá an beart comhréireach le cuspóir an Rialacháin atá beartaithe, mar atá suíomh nua na Gníomhaireachta a dheimhniú laistigh de Rialachán (AE) Uimh. 1093/2010.

3. IMPLEACHTAÍ BUISÉADACHA

Beidh impleachtaí buiséadacha le hathshuí an Údaráis Baincéireachta Eorpaigh, go háirithe maidir leis na costais a bhaineann le foirceannadh luath an chonartha cíosa atá aige i Londain faoi láthair de dheasca na tarraingthe siar, leis na costais a bhaineann leis an aistriú féin agus leis na costais a bhaineann leis an tsuiteáil san áitreabh nua i bPáras. Mar a leagtar amach sna treoracha ón gComhairle a eisíodh an 22 Bealtaine 2017 i leith na hidirbheartaíochta chun teacht ar chomhaontú leis an Ríocht Aontaithe ina leagfar amach na socruithe maidir lena tarraingt siar as an Aontas Eorpach, ba cheart don Ríocht Aontaithe na costais shonracha a bhaineann leis an bpróiseas tarraingthe siar, amhail costais athshuí na ngníomhaireachtaí atá lonnaithe sa Ríocht Aontaithe, a íoc ina niomláine.

Is féidir go mbeidh an gá ann cuid de na costais athshuí a réamh-mhaoiniú le buiséad an Aontais, sula ndéanfar an socrú airgeadais. Maidir leis sin, measúnóidh an Coimisiún na riachtanais mhaoiniúcháin fhéideartha eile a bheidh le cur trí bhuiséad an Aontais i gcomhar leis an Údarás Baincéireachta Eorpach. De réir mar is gá, cuirfidh an Coimisiún tograí ábhartha faoi bhráid Pharlaimint na hEorpa agus na Comhairle i gcomhthéacs an nós imeachta bhuiséadaigh bhliantúil do 2019, agus, más gá, do 2018. Tá na costais a bhaineann leis an aistriú féin i gceist leis sin, mar shampla. Ar a bharr sin, cuirfear na costais a bhaineann leis an tsuiteáil san áitreabh nua i láthair freisin i gcomhthéacs an nós imeachta tógála a leagtar amach in Airteagal 203 den Rialachán Airgeadais agus ní mór réámhfhaomhadh chuige sin a fháil ó Pharlaimint na hEorpa agus ón gComhairle sula dtabharfar conarthaí a bhaineann le tionscadail tógála i gcrích. Táthar ag súil go seolfar an nós imeachta sin a luaithe is féidir (i dtús 2018 ar a dhéanaí).

2017/0326 (COD)
MEABHRÁN MÍNIÚCHÁIN

1.COMHTHÉACS AN TOGRA

•Foras agus cuspóirí an togra

Is é is cuspóir don togra seo an méid acmhainní atá ar fáil le haghaidh sprioc na hInfheistíochta le haghaidh fáis agus post agus sprioc an chomhair chríochaigh Eorpaigh a leagtar amach in Airteagal 91(1) agus Airteagal 92(1) agus (5) de Rialachán (AE) Uimh. 1303/2013, agus an miondealú bliantúil ar leithreasuithe faoi chomhair oibleagáidí (leithreasuithe gealltanais) a léirítear in Iarscríbhinn VI, a chur in oiriúint do na cinntí a glacadh ó glacadh an Rialachán sin. Ar an gcéad dul síos, na méideanna a chur in oiriúint don toradh a bhí ar an gcoigeartú teicniúil a rinneadh i gcomhréir le hAirteagal 92(3) den Rialachán sin; ar an dara dul síos, na haistrithe éagsúla a léiriú a cinneadh de bhun Airteagal 25, Airteagal 93 agus Airteagal 94 den Rialachán sin agus a dhéanfaidh difear do na méideanna foriomlána in aghaidh na bliana; ar an tríú dul síos, an méadú ar an Tionscnamh Fostaíochta don Aos Óg (TFAO) a léiriú, is é sin méadú idir seo agus 2020, trí EUR 1.2 billiún i bpraghsanna reatha a chur leis an leithdháileadh sonrach dó, a dteastaíonn EUR 1.2 billiún, ar a laghad, a chur leis as infheistíocht spriocdhírithe ó Chiste Sóisialta na hEorpa (CSE); agus, ar an gceathrú dul síos, aistriú roinnt de na leithreasuithe faoi chomhair oibleagáidí ón mbliain 2014 chuig blianta ina dhiaidh sin, toisc cláir nua a bheith glactha tar éis an 1 Eanáir 2015, an taistriú sin a léiriú. Rinneadh tagairt cheana i gCinneadh Cur Chun Feidhme (AE) 2016/1941 ón gCoimisiún do na torthaí a bhí ar an gcoigeartú teicniúil agus do na haistrithe a cinneadh de bhun Airteagal 25, Airteagal 93 agus Airteagal 94.

Léirítear sa togra freisin go raibh an Chipir le bheith incháilithe athuair chun tacaíocht a fháil ón gCiste Comhtháthaithe agus nach mbeadh sí le tacaíocht a fháil a thuilleadh ón gCiste Comhtháthaithe ar bhonn idirthréimhseach agus sonrach ón 1 Eanáir 2017. Tugadh aghaidh air sin cheana i gCinneadh Cur Chun Feidhme (AE) 2016/1916 ón gCoimisiún.

Is é an bunús leis an gcoigeartú teicniúil Airteagal 7 de Rialachán (AE) Uimh. 1311/2013 ón gComhairle d'fhonn cás an-deacair na mBallstát atá thíos leis an ngéarchéim a chur san áireamh agus d'fhonn athscrúdú a dhéanamh in 2016 ar an leithdháileadh iomlán faoi sprioc na hInfheistíochta le haghaidh fáis agus post.

Leagtar amach in Airteagal 25 sásra maidir le cúnamh teicniúil a bhainistiú do Bhallstáit a bhfuil deacrachtaí buiséadacha sealadacha acu, i.e. cuid den chúnamh teicniúil sin a aistriú go cúnamh teicniúil ar thionscnamh ón gCoimisiún.

Ar choinníollacha áirithe, ceadaítear le hAirteagal 93 acmhainní a aistriú idir catagóirí réigiún agus ceadaítear le hAirteagal 94 acmhainní a aistriú idir na spriocanna.
MEABHRÁN MÍNIÚCHÁIN

An 13 Meitheamh 2017, chuir an Coimisiún togra le haghaidh Rialachán i láthair lena leasaítear Rialachán (AE) Uimh. 1095/2010 lena mbunaítear Údarás Maoirseachta Eorpach (an tÚdarás Eorpach um Urrúis agus Margaí) agus lena leasaítear Rialachán (AE) Uimh. 648/2012 i dtaca leis na nósanna imeachta agus na húdaráis a bhaineann le CPLanna a údarú agus na ceanglais maidir le CPLanna tríú tír a aithint (Togra ón gCoimisiún maidir le EMIR II [COM (2017) 331 final]).

Is é is aidhm don togra córas maoirseachta atá níos éifeachtaí agus níos comhleanúnaí maidir le CPLanna a chur ar bun in Aontas na Margaí Caipitil, ar mhaithe le comhtháthú breise an mhargaidh, leis an gcobhsaíocht airgeadais agus le cothrom iomaíochta. I measc nithe eile, tá sé beartaithe leis an togra comhar níos dlúithe a áirithiú idir údaráis náisiúnta inniúla um maoirseacht ar CPLanna agus na bainc cheannais atá freagrach as airgeadraí an Aontais. Dá réir sin, tá sé beartaithe comhlacht nua a bhunú laistigh den Údarás Eorpach um Urrúis agus Margaí (ÚEUM) (Seisiún Feidhmiúcháin na CPLanna) a bheidh freagrach as cúraimí a bhaineann le CPLanna i gcoitinne a láimhseáil agus as maoirseacht a dhéanamh ar CPLanna san Aontas agus CPLanna tríú tír go háirithe. Beidh an Seisiún Feidhmiúcháin CPLanna comhdhéanta de chomhaltaí buana agus de chomhaltaí a bhaineann go sonrach le CPLanna. Ar na comhaltaí buana tá Ceann Sheisiún Feidhmiúcháin na CPLanna agus beirt Stiúrthóirí neamhspleácha, a ghníomhóidh go neamhspleách agus go hoibiachtúil ar mhaithe le leas an Aontais trí chéile. Ar na comhaltaí a bhainfidh go sonrach le gach CPL tá ionadaí ar údarás inniúil na mBallstát ina bhfuil an CPL bunaithe, arna ainmniú i gcomhréir le Rialachán (AE) Uimh. 648/2012, agus ionadaí den bhanc ceannais/de na bainc cheannais i gceist. Leis an togra sin feabhsaítear ról ÚEUM sna coláistí, trína fhoráil go nglacfaidh comhaltaí buana Sheisiún Feidhmiúcháin na CPLanna páirt i gcruinnithe coláiste do CPLanna faoi Rialachán (AE) Uimh. 648/2012, agus gurb é Ceann Sheisiún Feidhmiúcháin CPL a bheidh ina chathaoirleach ar na cruinnithe sin agus a dhéanfaidh iad a bhainistiú.

Tá an doiciméad seo á chur i láthair chun togra EMIR II ón gCoimisiún a fhorlíonadh. Is cuid de phacáiste beart é a bhfuil sé de chuspóir aige cur leis an maoirseacht a dhéantar ar mhargaí airgeadais an Aontais trí fheidhmiú chóras na nÚdarás Eorpach Maoirseachta a fheabhsú. Beartaítear go sonrach leis an doiciméad seo cúram breise a thabhairt do Sheisiún Feidhmiúcháin na CPLanna. Meastar go bhfuil gá leis an mbreisiú sin i bhfianaise go mbunófar Seisiún Feidhmiúchán na CPLanna go héifeachtach sula ndéanfar an tathchóiriú atá beartaithe ar na hÚdaráis Eorpacha Maoirseachta.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Tháinig Rialachán (AE) 2015/848 ó Pharlaimint na hEorpa agus ón gComhairle an 20 Bealtaine 2015 maidir le himeachtaí dócmhainneachta (athmhúnlú), "an Rialachán" anseo feasta, i bhfeidhm an 26 Meitheamh 2015. Beidh feidhm ag an Rialachán ón 26 Meitheamh 2017, seachas an chuid de a bhaineann le córas na gclár náisiúnta dócmhainneachta a idirnascadh, a mbeidh feidhm aici ón 26 Meitheamh 2019.

In Iarscríbhinn A a ghabhann le Rialachán (AE) 2015/848 liostaítear na himeachtaí dócmhainneachta dá dtagraítear i bpointe 4 d'Airteagal 2 den Rialachán.

In Eanáir 2017, thug Poblacht na Cróite fógra don Choimisiún faoi athruithe a rinne sí go gairid roimhe sin ar a dlí dócmhainneachta náisiúnta lenar tugadh isteach cineálacha nua imeachtaí dócmhainneachta, e.g. imeacht réamhdhócmhainneachta agus imeacht dócmhainneachta tomhaltóra. An tráth céanna, d’iarr Poblacht na Cróite an liosta a leagtar amach in Iarscríbhinn A a athrú dá réir. De bhun Airteagal 1(1), phointe 4 d'Airteagal 2 agus aithris (9) den Rialachán, ní "imeachtaí dócmhainneachta" iad imeachtaí náisiúnta i gcomhthéacs an Rialacháin ach amháin i gcás ina liostaítear iad in Iarscríbhinn A a ghabhann leis. Is dearbhú air sin aithris (9) den Rialachán: "Ba cheart feidhm a bheith ag an Rialachán seo maidir le himeachtaí dócmhainneachta a chomhlíonann na coinníollacha atá leagtha amach ann, is cuma cé acu duine nádúrtha nó duine dlítheanach, trádálaí nó duine aonair an féichiúnaí. Tá liosta uileghabhálach de na himeachtaí dócmhainneachta sin in Iarscríbhinn A. Níor cheart nósanna imeachta náisiúnta dócmhainneachta nach bhfuil liostaithe in Iarscríbhinn A a chumhdach leis an Rialachán seo".

Tá grinnanailís déanta ag an gCoimisiún ar an iarraidh ó Phoblacht na Cróite lena áirithiú go gcomhlíonann an fógra a thug sí ceanglais an Rialacháin.

Ba cheart, dá bhrí sin, Rialachán (AE) 2015/848 a leasú dá réir.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Le Rialachán (AE) Uimh. 1380/2013 tugadh isteach an oibleagáid gabhálacha a thabhairt i dtír, mar a thugtar uirthi, i.e. an oibleagáid fhorásach gach gabháil de stoic éisc atá faoi bhun na dteorainneacha gabhála nó faoi bhun na híosmhéide tagartha caomhnaithe a thabhairt i dtír. I bprionsabal, déanfar mionsonraí chur chun feidhme na hoibleagáide gabhálacha a thabhairt i dtír a shainmhíniú mar chuid de phleananna bainistíochta ilbhliantúla réigiúnacha a ghlacfar trí bhíthin na comhchinnteoireachta. Mar sin féin, ós rud é gur measadh go dtógfadh sé roinnt ama pleananna ilbhliantúla a ghlacadh, foráladh le Rialachán Uimh. 1380/2013, mar réiteach sealadach, maidir le gníomhartha tarmligthe ón gCoimisiún a ghlacadh lena mbunaítear pleananna aischuir arna múnlú trí mholadh comhpháirteach ó na Ballstáit i gceist ar feadh tréimhse nach faide ná trí bliana. D'fhéadfadh forálacha maidir le hiascaigh nó speicis a chumhdaítear cheana leis an oibleagáid gabhálacha a thabhairt i dtír a bheith sna pleananna aischuir, nó uaireanta leis an oibleagáid sin a thabhairt isteach roimh an sprioc-am a bheartaítear le Rialachán Uimh. 1380/2013, lena bhforáiltear i measc nithe eile maidir le díolúintí de minimis agus ardmharthanais, forálacha maidir le gabhálacha a dhoiciméadú agus i gcás inarb iomchuí, íosmhéideanna tagartha caomhnaithe a shocrú.

Tháinig na chéad rialacháin tharmligthe ón gCoimisiún lena mbunaítear pleananna aischuir i bhfeidhm an 1 Eanáir 2015 agus rachaidh siad in éag ag deireadh 2017. Nuair a bheidh an tréimhse thosaigh trí bliana istigh, tabharfar de chumhacht don Choimisiún le Rialachán Uimh. 1380/2013 gníomhartha tarmligthe a ghlacadh nach mbeidh iontu ach díolúintí de minimis toisc gur cheart, i bprionsabal, na pleananna ilbhliantúla a úsáid chun an cuspóir saothrú inbhuanaithe acmhainní bitheolaíocha muirí a bhaint amach lena léirítear sainiúlachtaí na niascach éagsúil agus ba cheart a bheith iontu an cumhachtú a theastaíonn chun gníomhartha tarmligthe lena náirítear na solúbthachtaí eile is gá chun an oibleagáid gabhálacha a thabhairt i dtír a chur chun feidhme go rianúil.

Níl i bhfeidhm go dtí seo ach an plean ilbhliantúil do Mhuir Bhailt, ach tá dhá thogra ón gCoimisiún le haghaidh plean ilbhliantúil maidir le stoic ghrinnill sa Mhuir Thuaidh agus maidir le stoic pheiligeacha beaga i Muir Aidriad á gcaibidliú faoi láthair ag na comhreachtóirí. Ina fhianaise sin, is gá cumhachtú an Choimisiúin chun pleananna aischuir a ghlacadh a shocrú go ceann tréimhse iomlán eile nach faide ná trí bliana chun cur chun feidhme na hoibleagáide gabhálacha a thabhairt i dtír a éascú.